**НАРОДНО ЧИТАЛИЩЕ „ОСВОБОЖДЕНИЕ – 1904Г” КВ. КАЛУГЕРИЦА, ГР. КАСПИЧАН**

ОТЧЕТ ЗА ДЕЙНОСТТА НА НЧ „ОСВОБОЖДЕНИЕ -1904Г.”

 През 2019 година читалището осъществяваше дейността си в съгласие със своите програмни цели, заложени в Устава и ЗНЧ.

 Основните насоки в работата на НЧ„ Освобождение -1904г”” е да съхрани националното културно наследство и родовата памет, да култивира благоприятна среда за развитие, да привлича младите и възрастните хора от квартала, като им създава благоприятна среда за културна, творческа и образователна изява, да популяризира културните постижения като принос към световната култура, да осигурява достъп до информационни технологии.

 Читалищата и библиотеките в малките населени места, останаха единствени огнища на действителна култура.

 Библиотечна дейност

 Най-традиционната дейност на читалището в миналото и днес се олицетворява от читалищната библиотека. Това е онази наречена преди век и половина „публична библиотека” сложила начало и на самото читалище. Днес, тя е зависима пряко от съвременните тенденции за изграждане на система от свързани библиотеки в буквалния и преносен смисъл и желание за по-широк достъп на читатели до нея.

 Библиотеката при читалището разполага с фонд – 3337единици и 133броя читатели за отчетния период, регистрирани нови книги 78 броя на стойност 380 и абонамент за периодичен печат 4 броя. Читателите ни са от различни населени места – Калугерица, Каспичан, Нови пазар, Шумен.

 През отчетната година бяха аранжирани витрини с нови дарени книги, витрини за празници и исторически чествания, за известни личности от българската история и писатели. Поставени табла за всички големи празници.

 Беше обособена група за изработване на мартеници и картички за осми март, Бабин ден, Трифон зарезан и други.

 Културна дейност

 Към читалището функционира детско –музикално драматична група „Звънчета”, която се състои от 7 деца. Групата се включва във всички по-важни мероприятия на читали-щето, както и на фолклорниа фестивал „Слънчова люлка”село Стан и „Кирека пее и танцува”

 Има и създадена Лазарска фолклорна група , която всяка година пресъздава пролетния обичай „Лазаруване”.

 Към читалището функционира и спортна група по тенис на маса, в която се включват 12 младежи.

 През 201 година бяха проведени и две беседи на тема:

„Превенция на респираторни заболявания при хора в напреднала възраст”

„ Будителите на съвременна България”

 Към читалището функционира и културен клуб на пенсионера, където възрастните жители на квартал Калугерица споделят своите интереси и съвместно с читалището отбелязват всички по-значими събития и празници.

 **Отбелязани мероприятия за 2019г**

 **ЯНУАРИ**

6 – Богоявление – празничен водосвет

2 – 171 г. от рождението на Христо Ботев – тематичен кът и беседа на тема „Христо Ботев – народен будител”

21 – Бабинден – пресъздаване на обичая и празник в ККП

**ФЕВРУАРИ**

9 – Работилничка за изработване на картички за предстоящите празници

11 – Свети Власи – празнична литургия, курбан за плодородие и почитане паметта на жители от Калугерица загинали във войните

14 – Трифон зарезан – празник в ККП – конкурс за най-добро вино

14 – Свети Валентин – „Всичко е любов” –изпълнение на любовна лирика от български поети

19 –По пътя на Левски –презентация и филм „Дякон Левски”

26 – творческа работилничка за мартенички

**МАРТ**

1 – Баба Марта на гости ва читалището – подаряване на изработените в читалището мартеници

1 – Ден на самодееца

3 – Табло и тематичен кът посветен на Освобождението на България

8 – Ден на жената – отбелязване на празника

22 – Ден на водата – художествена изложба

**АПРИЛ**

1-6 – седмица на детската книга – „Сладкодумни страници” – четене на любими приказки съвместно с родителите на малки читатели

20 – Лазаровден – пресъздаване на обичая

22 – Ден на Земята – Презентация

22 – „Първа пролет – здравей!” – посещение на Мадарския конник

28 -30– Великденски празници – изложба от писани яйца и козунаци

**МАЙ**

6 – Празнична литургия и водосвет

09 – Ден на Европа - презентация

11 – Храмов празник и празник на квартал Калугерица – водосвет, курбан и празничен концерт

24 – Ден на славянската писменост и култура – тематичен кът и презента-ция

**ЮНИ**

1 – Ден на детето – рисунки на асфалт, спортни състезания и почерпка

2 – Ден на Ботев – тематичен кът и презентация

24 – ритуално посрещане на слънцето.

**ЮЛИ**

01 – 31.08. – Детско лято в библиотеката

**АВГУСТ**

 Детско парти и дискотека

**СЕПТЕМВРИ**

06 – Съединението на България

21 – Ден на мира – рисунки на асфалт

22 – 111 години от обявяване на Независимостта на България – табло и поднасяне венец на паметната плоча на читалището

27 - Празник на баницата и домашния хляб/пита/ – конкурс за най-вкусни баница и хляб/пита/

**ОКТОМВРИ**

1 – Международен ден на възрастните хора – празник в ККП

25 –114 години читалище – празнична програма в читалището

**НОЕМВРИ**

1 – Ден на народните будители – библиотични мероприятия

21 – Ден на Християнското семейство – празнична програма в читалището

**ДЕКЕМВРИ**

23 – „Обичай Бъдни вечер” – пресъздаване на обичая

23 – „Облечи Коледно дърво” – украса на коледно дърво с изработени от децата предмети

28 – Новогодишен детски празник в читалището и коледно тържество в ККП

Председател:........................

 /В. Нишкова/

Изготвил:............................

 /А. Тонева/

